CELEX: 62011FN0063
Language: el
Date: 2011-06-01 00:00:00
Title: Υπόθεση F-63/11: Προσφυγή/αγωγή της 1ης Ιουνίου 2011 — ΖΖ κατά Επιτροπής

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/32
            
         Προσφυγή/αγωγή της 1ης Ιουνίου 2011 — ΖΖ κατά Επιτροπής
   (Υπόθεση F-63/11)
   2011/C 226/64
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: S. Rodrigues, A. Blot και C. Bernard-Glanz, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα να ακυρωθεί η σιωπηρή απόφαση περί μη ανανεώσεως της συμβάσεως εκτάκτου υπαλλήλου του προσφεύγοντος-ενάγοντος.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την σιωπηρή απόφαση που έλαβε στις 12 Αυγούστου 2010 ο γενικός διευθυντής της OLAF, ως ΑΑΣΣ, περί μη ανανεώσεως της συμβάσεως του προσφεύγοντος-ενάγοντος, όπως ιδίως προκύπτει από την απουσία απαντήσεως επί της αιτήσεως που υπέβαλε ο προσφεύγων-ενάγων στον γενικό διευθυντής τη OLAF στις 12 Απριλίου 2011,
            
         
               —
            
            
               εφόσον κριθεί αναγκαίο, να ακυρώσει την απόφαση της ΑΑΣΣ, της 22ας Φεβρουαρίου 2011, περί απορρίψεως της ενστάσεως που υπέβαλε ο προσφεύγων-ενάγων βάσει του άρθρου 90, παράγραφος 2, του ΚΥΚ,
            
         
               —
            
            
               κατά συνέπεια, να επανεντάξει τον προσφεύγοντα-ενάγοντα στα καθήκοντα που ασκούσε στην OLAF, στο πλαίσιο ανανεώσεως της συμβάσεώς του σύμφωνα με τις απαιτήσεις του ΚΥΚ,
            
         
               —
            
            
               επικουρικώς, και στην περίπτωση που δεν γίνει δεκτό το ως άνω αίτημα επανεντάξεως, να υποχρεώσει την καθής-εναγομένη να αποκαταστήσει την υλική ζημία που υπέστη ο προσφεύγων-ενάγων, υπολογιζόμενη προσωρινώς και ex aequo et bono στη διαφορά μεταξύ των αποδοχών που αυτός ελάμβανε ως έκτακτος υπάλληλος στην OLAF και των αποδοχών της θέσεων που κατέχει επί του παρόντος (ήτοι περίπου 3 000 ευρώ μηνιαίως), για διάρκεια τουλάχιστον ανάλογη προς εκείνη της αρχικής του συμβάσεως (4 έτη), ή και μεγαλύτερη στην περίπτωση που η εν λόγω σύμβαση ανανεωθεί για τρίτη φορά, ούτως ώστε να θεμελιώνεται δικαίωμά του σε σύμβαση αορίστου χρόνου,
            
         
               —
            
            
               σε κάθε περίπτωση, να υποχρεώσει την καθής-εναγομένη να καταβάλει ποσό καθοριζόμενο προσωρινώς και ex aequo et bono σε 5 000 ευρώ, προς ικανοποίηση της ηθικής βλάβης, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί
            
         
               —
            
            
               να καταδικάσει την Επιτροπή στα δικαστικά έξοδα.